《拙诗奉赠富乐山海公禅师》
宋代·宋球

游遍西南转法轮，归来挂锡旧溪滨。
师心皎皎潭中月，世俗悠悠几上尘。
白雪眉毫俱晚暮，碧云章句独清新。
近来素壁皆图像，如满联成七老人。

作者简介：开封酸枣人，宋守约子。以荫干当礼宾院。曾议西北马政之弊。神宗时出使高丽，归而图记其山川、风俗上之，进通事舍人。神宗死，使契丹告哀。积迁西上閤门使、枢密副都承旨。